CELEX: 32012R0787
Language: hu
Date: 2012-08-31 00:00:00
Title: A Bizottság 787/2012/EU végrehajtási rendelete ( 2012. augusztus 31. ) a 612/2009/EK rendelettől az annak 34. cikke szerint, 2012. április 1 – 18. között végrehajtott sertéshússzállítások esetében alkalmazandó visszatérítések mértékének meghatározása tekintetében történő eltérésről

1.9.2012   
            
            
               HU
            
            
               Az Európai Unió Hivatalos Lapja
            
            
               L 235/7
            
         A BIZOTTSÁG 787/2012/EU VÉGREHAJTÁSI RENDELETE
   (2012. augusztus 31.)
   a 612/2009/EK rendelettől az annak 34. cikke szerint, 2012. április 1–18. között végrehajtott sertéshússzállítások esetében alkalmazandó visszatérítések mértékének meghatározása tekintetében történő eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 170. cikkére, összefüggésben 4. cikkével,
   mivel:
   
               (1)
            
            
               A 342/2012/EU bizottsági végrehajtási rendelet (2) a sertéshúsra vonatkozó export-visszatérítések mértékét nullában állapította meg.
            
         
               (2)
            
            
               A 612/2009/EK bizottsági rendelet (3) 34. cikke értelmében a tagállamok felhatalmazhatják az exportőröket egy olyan eljárás lefolytatására, amelynek során a hónap utolsó napján határozzák meg a rendelet 34. cikkében említett, az adott hónapban berakodott szállítmányra alkalmazandó visszatérítés mértékét.
            
         
               (3)
            
            
               Indokolt előírni, hogy a 342/2012/EU végrehajtási rendelet hatálybalépése előtt, a 612/2009/EK rendelet 34. cikkében előírt eljárás alapján végzett bizonyos szállítások visszatérítési jogosultságára ez ne vonatkozzon. Az ilyen esetekre vonatkozó visszatérítés meghatározásához tehát a 612/2009/EK rendelet 34. cikkének (2) bekezdésétől eltérve meg kell állapítani az e célra alkalmazandó időpontot.
            
         
               (4)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 612/2009/EK rendelet 34. cikkének (2) bekezdésétől eltérve, a rendelet 41. cikkének (1) bekezdésében említett és az ugyanazon rendelet 34. cikkében előírt eljárással összhangban, 2012. április 1. és 18. között teljesített sertéshússzállítások esetében alkalmazandó visszatérítés mértékének meghatározásához 2012. április 18-át kell figyelembe venni.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. augusztus 31-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 108., 2012.4.20., 24. o.
   
      (3)  HL L 186., 2009.7.17., 1. o.